Publication: Magyar Közlöny
Issue: MK-1999-8 (Year: 1999, Number: 8)
Era: 1990-2004
Section: 
Paragraph Index: 2

2. § Az Egyezmény magyar nyelvű szövege a következő: „Egyezmény a Magyar Köztársaság Kormánya és Ukrajna Kormánya között a Magyar Köztársaságban és Ukrajnában folytatott tanulmányokat és végzettséget tanúsító okiratok, valamint tudományos fokozatok egyenértékűségének kölcsönös elismeréséről A Magyar Köztársaság Kormánya és Ukrajna Kormánya (a továbbiakban: Szerződő Felek) az iskolai végzettségek, tudományos fokozatok elismerése céljából, — a két ország baráti viszonyának figyelembevételével, — az oktatási és tudományos együttműködés érdekében, továbbá a nemzetközi együttműködés különböző formáinak kibővítése érdekében, — a Magyar Köztársaság Kormánya és Ukrajna Kormánya között 1995. április 4-én aláírt, a kultúra, a tudomány és az oktatás területén megvalósuló együttműködési egyezménynek megfelelően, — az 1997. április 11-i Lisszaboni Ekvivalencia Egyezmény szellemében, továbbá tekintettel az Európa Tanács és az UNESCO tagállamainak a hallgatók és egyetemi oktatók nemzetközi cseréjének harmonizációjában elért sikerére, az alábbiakban állapodtak meg:

Source: https://magyarkozlony.hu/hivatalos-lapok/9e4261fa01a8ff4cd7706e64b960ef88968c6828/dokumentumok/f24ca3e040ebd0a4c48d7ca71ce04101c41f8395/letoltes